დემიან მარლი

დემიან მარლი
დემიან რობერტ ნესტა მარლი (დ. 1978 წლის 21 ივლისი) — იამაიკელი მომღერალი, რეპერი, რეგის შემსრულებელი, სიმღერების ავტორი და ჩანაწერის პროდიუსერი. დემიანი რეგის შემსრულებლის, ბობ მარლის უმცროსი შვილია. დემიანს 2 წლის ასაკში მამა გარდაეცვალა; ის ბობ მარლის და სინდი ბრექსპიარის (მის მსოფლიო 1976) ერთადერთი შვილია. დემიანის ზედმეტსახელი „Junior Gong-ი“ მამამისის მეტსახელს „Tuff Gong-ს“ უკავშირდება. დემიან მარლი 13 წლის ასაკიდან აქტიურად მღერის.
კარიერა
ადრეული პერიოდი (1992–2004)
13 წლის ასაკში მან მუსიკალური ჯგუფი, „Shephards-ი“ ჩამოაყალიბა, რომლის წევრებიც იყვნენ ფრედი მაკგრეგორის ქალიშვილი და ბენდ „Third World-ის“ ერთ ერთი წევრის შვილი. ჯგუფმა 1992 წლის „Reggae Sunsplash-ის“ ფესტივალი გახსნა. ადრეულ 1990-იანებში ბენდი დაიშალა და დემიანმა სოლო კარიერა დაიწყო.
„Tuff Gong-ის“, მამამისის ლეიბლის გავლენით 1996 წელს გამოუშვა სადებიუტო ალბომი „Mr. Marley“.
მარლის მეორე ალბომი იყო „Halfway Tree“. ალბომის დასახელება უკავშირდება ფაქტს, რომ დედამისი „მდიდართა წრეს“ ეკუთვნოდა, მამამისი კი „ღარიბთა სამყაროს“.
ალბომი 2001 წლის 11 სექტემბერს გამოვიდა და წარდგინდა 2002 წლის გრემის დაჯილდოებაზე როგორც რეგის საუკეთესო ალბომი. ამ, ისევე როგორც პირველი ალბომის, თანაავტორი იყო დემიანის ძმა სტეფან მარლი.
Welcome to Jamrock (2005)
მარლის მესამე სტუდიური ალბომი „Welcome to Jamrock“ აშშ-ში 2005 წლის 12 სექტემბერს, გაერთიანებულ სამეფოში კი 13 სექტემბერს გამოვიდა. გამოსვლიდან პირველ კვირაში ალბომის 86 000 ასლი გაიყიდა; მას შემდეგ კი, რაც გაყიდვებმა 500 000-ს გადააჭარბა, ალბომი ამერიკის შეერთებული შტატების მასშტაბით ოქროს ალბომად აღიარეს.
დემიანის ნახევარძმა სტეფან მარლი ამ ალბომის ყველაზე ცნობილი სიმღერის „Welcome to Jamrock-ის“ პროდიუსერი და თანაავტორია. სიმღერის ტექსტი 20 წლით ადრე შექმნილი ინი კამოზეს სიმღერის ტექსტის ანალოგია და ყურადღებას ამახვილებს იამაიკის პოლიტიკასა და კრიმინალურ მდგომარეობაზე.
„Distant Relatives“ (2006–2010)
2006 წელს დემიანმა სიმღერისთვის „Welcome to Jamrock“ მოიპოვა გრემი კატეგორიაში „საუკეთესო რეგის ალბომი“ და „საუკეთესო ურბანული/ალტერნატიული პერფორმანსი“. ის არის ერთადერთი იამაიკელი რეგის შემსრულებელი, რომელმაც ერთ ღამეში გრემის ორი ჯილდო მოიპოვა. ის ასევე ერთადერთი რეგის შემსრულებელია, რომელმაც „საუკეთესო ურბანული/ალტერნატიული პერფორმანსის“ კატეგრორიაში გაიმარჯვა.
გრემის 2009 წლის 51-ე დაჯილდოებაზე ნასირ ბინ ოლუ დარა ჯონსმა (Nas) MTV-სთან ინტერვიუში განაცხადა, რომ დემიან მარლისთან ერთად ახალ ალბომს გამოუშვებდა.
2010 წლის 17 მაისს დემიან მარლიმ Nas-თან თანამშრომლობით ახალი ალბომი, „Distant Relatives“ გამოუშვა. ალბომის სათაური გამოხატავს არა მხოლოდ მომღერლების ნათესაურ კავშირს, არამედ გარკვეულ კავშირებს აფრიკელ წინაპრებთან, რაც მთელი ალბომის შთაგონების წყარო გახდა. ამ მომღერლებმა პირველად ითანამშრომლეს სიმღერაში „road to Zion“, რომელიც ალბომ „Welcome to Jamrock-ის“ ნაწილია. ალბომი აერთიანებს ორ განსხვავებულ სტილს, მარლის დუბ-როკსა და Nas-ის სიტყვათა დინებას. დემიანი და მისი ძმა სტეფანი, ალბომის ძირითადი ნაწილის პროდიუსერები არიან.
ალბომი გამოსვლიდან პირველ კვირაში ამერიკის ბილბორდ 200-ის ჰიტ-აღლუმების მეხუთე ადგილზე გავიდა 57 000 ეგზემპლარის გაყიდვით. ალბომი შევიდა ბილბორდის ჩარტების ციფრული ალბომების ოთხეულში, და დაიკავა პირველი ადგილი R&B/ჰიპ-ჰოპ ალბომებს, რეპ ალბომებსა და რეგის ალბომების ჰიტ-აღლუმებში. საერთაშორისო მასშტაბით ალბომმა ალბომთა ჰიტ-აღლუმებში იგივე წარმატებას მიაღწია. „Distant Relatives-მა“ დაიკავა 33-ე ადგილი ავროპის 100 საუკეთესო ალბომში. გაერთიანებულ სამეფოში ალბომთა ჰიტ-აღლუმებში დაიკავა 30-ე, ხოლო გაერთიანებული სამეფოს R&B ჰიტ-აღლუმებში მეოთხე ადგილი. კანადაში ალბომი კანადური ჰიტ-აღლუმების საუკეთესო 9 ალბომში მოხვდა. გერმანიაში გახდა GfK Entertainment-ის ჰიტ-აღლუმების 38-ე ადგილოსანი.
ალბომის პირველი სიმღერა „As We Enter“ iTunes-ის მაღაზიაში ხელმისაწვდომია 2010 წლის 23 თებერვლიდან. მისის საუკეთესო შედეგია ჰიპ-ჰოპ/რეპის ჰიტ-აღლუმების მე-10 და iTunes-ის მუსიკალური ჰიტ-აღლუმების 41-ე ადგილი.
SuperHeavy (2011–2015)
ჯგუფ SuperHeavy-ის ჩამოყალიბება გასაიდუმლოებული იყო 2011 წლის მაისამდე. მიკ ჯეგერმა, ინგლისელმა მუსიკოსმა და The Rolling Stones-ის მთავარმა ვოკალისტმა, ჯგუფის დაარსების შესახებ 2011 წლის 20 მაისს განაცხადა. ჯგუფის ჩამოყალიბების იდეა ინგლისელ მომღერალ დევიდ სტიუარტს გაუჩნდა. ბენდის სახელის შთაგონების წყარო გახდა მუჰამედ ალი. ჯგუფმა საკუთარი მოსახელე ალბომის ჩაწერა 2009 წელს ლოს-ანჯელესის სტუდიაში დაიწყო. ჩაწერილი მუსიკების საერთო ხანგრძლივობამ 35 საათი შეადგინა, რადგან გადათეთრებამდე თითოეული მუსიკის ხანგრძლივობა საათზე მეტი იყო. ალბომი გადაიხედა ჯიმ ჰენსონის სტუდიაში 2011 წლის 30 ივნისს. ბენდმა ჩაწერილიდან 8 სიმღერა შეასრულა.
ალბომის სიმღერა „Miracle Worker“ iTunes-ის ონლაინ მაღაზიაში გამოჩნდა 2011 წლის 7 ივლისს და ალბომის მთავარ სიმღერად ითვლება. ამ რეგის ჟანრის სიმღერას მარლი, სტოუნი და ჯეგერი ასრულებენ. სიმღერამ გაერთიანებული სამეფოს ჰიტ-აღლუმებში 195-ე ადგილი დაიკავა. მუსიკის ვიდეო YouTube-ზე 2011 წლის 12 აგვისტოს აიტვირთა. ვიდეოს რეჟისორი იყო „Paramount Pictures“.
Stony Hill (2016–დღემდე)
დემიან მარლის მეოთხე სტუდიური ალბომი „Stony Hill“ (სტონი ჰილი იამაიკაში დაახლოებით 8000 კაციანი დასახლებაა) 2017 წლის ივლისში გამოვიდა. ალბომის პირველი სიმღერაა 2016 წლის „Nail Pon Cross“. გრემის მე-60 დაჯილდოებაზე ალბომმა საუკეთესო რეგის ალბომის ჯილდო მოიპოვა.
მუსიკალური სტილი
მარლი საკუთარ მუსიკალურ სტილს ასე აღწერს:
ალბომი „Distant Relatives-ი“ შეიცავს ჰიპ-ჰოპისა და რეგის მუსიკალურ ელემენტებს, მარლი და Nas ამავე ალბომში აფრიკული მუსიკის ელემენტებსაც იყენებენ.
დისკოგრაფია
სტუდიური ალბომები
კოლაბორაციული რელიზები
სიმღერები
რესურსები ინტერნეტში
დემიან მარლი — Allmusic
სქოლიო
დაბადებული 1978
გრემის ჯილდოს მფლობელები
რეგი მუსიკოსები
იამაიკელი მომღერლები